แบงก์กรุงเทพปันผล4บาทดีเกินคาด
ธนาคารกรุงเทพ(BBL) ประกาศจ่ายเงินปันผลอีกหุ้นละ 4 บาท คิดเป็นอัตราผลตอบแทนประมาณ 2.23% นับว่าสูงกว่าที่ตลาดคาดการณ์ไว้ว่าจะจ่ายในอัตราหุ้นละ 3.50 บาท
24 ก.พ. 2555

ธนาคารกรุงเทพ(BBL) ประกาศจ่ายเงินปันผลอีกหุ้นละ 4 บาท คิดเป็นอัตราผลตอบแทนประมาณ 2.23% นับว่าสูงกว่าที่ตลาดคาดการณ์ไว้ว่าจะจ่ายในอัตราหุ้นละ 3.50 บาท  นายชาติศิริ โสภณพนิช กรรมการผู้จัดการใหญ่ ธนาคารกรุงเทพ กล่าวว่า คณะกรรมกมีมติเห็นชอบให้จ่ายเงินปันผลสำหรับผลการดำเนินงานประจำปี 2554  ในอัตราหุ้นละ 6 บาท รวมเป็นเงินทั้งสิ้น 11.453ล้านบาท และเป็นอัตราส่วนเงินปันผลต่อกำไรสุทธิ 41.44% ก่อนหน้านี้ ธนาคารได้จ่ายเงินปันผลระหว่างกาลไปแล้ว ในอัตราหุ้นละ 2 บาทและจะจ่ายเงินปันผลงวดสุดท้ายอีกในอัตราหุ้นละ 4 บาท ในวันที่ 8  พ.ค. 2555 
สำหรับธนาคารกสิกรไทย(KBANK) จ่ายเงินปันผลอีกหุ้นละ 2 บาทและธนาคารไทยพาณิชย์กำหนดจ่ายเงินปันผลอีกหุ้นละ 2.50 บาท